แม้ชื่อจะบอกว่าเป็นร้านขายส้มตำ แต่จริง ๆ แล้วต้องบอกว่าเมนูเด็ดเนี่ยไม่ได้มีแค่ส้มตำหรอกนะ มา ๆ เดี๋ยววันนี้จะรีวิวให้ได้รู้จักกันซักเล็กน้อย พอยั่วให้น้ำลายไหลเป็นพิธีก็แล้วกัน

ในส่วนของส้มตำนี่พี่แกมีอยู่ค่อนข้างจะครบถ้วนอยู่แล้วล่ะครับ อยากกินแบบไหน รสชาติยังไงก็สั่ง! ทีเด็ดขอส้มตำนี่เยอะจริง ๆ ไม่ว่าจะเป็นปลาร้าจากนครพนม ที่หอมนัวโดนใจ รวมไปถึงปูม้าที่ใครได้ลองก็เป็นต้องยกนิ้วให้ ส่วนเรื่องผงชูรส อย่างที่มีบอกในบทความของ wongnai เลยครับ ป๋าแกใส่จริง ใส่แบบไม่เกรงใจผมบนหัวเราเลย 555555

มาถึงอย่างอื่นบ้าง ตีนไก่ซุปเปอร์ ของร้านนี้เขาร้ายจริง ๆ ครับ เริ่มตั้งแต่ตัวน้ำซุปที่สีเข้มน้ำข้น แค่ชิมช้อนเดียวก็ติดใจกับรสชาติที่สุดแสนจะร้ายกาจ จัดจ้านแต่ก็แฝงความกลมกล่อมเอาไว้ ตีนไก่ป๋าแกก็ต้มจนเปื่อยเลยนะ เอาเข้าปากใช้ลิ้นสะกิด เนื้อกับกระดูกก็แยกจากกันโดยง่าย ไม่ต้องใช้แรงให้มันยุ่งยากมากมาย กินกันได้แบบเพลิน ๆ 

เนื้อลายสะดุ้งไฟ จานนี้ใครรักเนื้อห้ามพลาดเลยครับ เนื้อลายนุ่ม ๆ ลวกให้พอสะดุ้ง แล้วราดด้วยน้ำจิ้มสามรสสูตรเด็ด แค่นี้ก็แซ่บแล้ว!

อีกจานนึงก็แกงอ่อมลาว ถ้วนนี้รสชาติจะนัว ๆ ครับ หอมกลิ่นปลาร้า ผสมกับผักชีลาว ซดสบายโล่งคอ เมา ๆ มานี้ช่วยได้ครับ ช่วยให้อิ่มนะ ไม่ได้ช่วงให้สร่าง 5555 

ส่วนตัวแล้วผมให้ร้านนี้เป็นอีกหนึ่งร้านที่แนะนำเลย ถ้าใครอยากกินส้มตำช่วงเย็นจนถึงเช้ามืด ก็แวะมาได้ครับ ที่ร้านนี้